EKONOMSKO- SOCIJALNO VIJEĆE ZA TERITORIJU FEDERACIJE

BOSNE I HERCEGOVINE

Broj: 03-34/14-1853/17

Sarajevo, 12.07.2017. godine

**Z A P I S N I K**

sa VII vanredne sjednice Ekonomsko-socijalnog vijeća za teritoriju Federacije Bosne i Hercegovine, održane dana 12.07.2017. godine u 14 sati.

Sjednicom predsjedava Edhem Biber, predsjednik Ekonomsko-socijalnog vijeća.

Prisutni predstavnici Vlade: premijer Fadil Novalić, ministri Jelka Milićević, Vesko Drljača, Nermin Džindić, Šemsudin Dedić i Amir Zukić.

Prisutni predstavnici Poslodavaca: Adnan Smailbegović, Mladen Pandurević, Edin Ibrahimpašić, Zoran Gazibarić, Džambić Senad, Josip Kraljević, Ivan Luburić.

Prisutni predstavnici Sindikata: Ismet Bajramović, Selvedin Šatorović, Salih Kruščica, Kata Iveljić, Pero Obad, Fikret Alić i Sinan Husić.

Sjednici nije prisusutvovao: Denis Lasić.

Pored članova Ekonomsko-socijalnog vijeća sjednici su prisustvovali: Mira Bradara, Dragana Batinić Plakalović, Damir Šapina iz Federalnog ministarstva finansija,Zlatko Hurtić, savjetnik premijera FbiH.

**DNEVNI RED**

1. Usvajanje zapisnika sa redovne 17.(118.) sjednice ESV-a;
2. Nacrt zakona o računovodstvu i reviziji u Federaciji BiH;
3. Razno.

**Ad.1**

Prva tačka skinuta sa dnevnog reda na primjedbu gdin-a Bajramovića da se zapisnici sa redovnih sjednica ne mogu usvajati na vanrednim sjednicama.

**Ad.2**

Resorna ministrica dala je uvodno izlaganje o Nacrt zakona o računovodstvu i reviziji u Federaciji BiH. Napomenula je da su aktivnosti provedene kroz pripremu Nacrta i sugestije zainteresiranih strana imale znatan doprinos, te da su mnogi prijedlozi prihvaćeni nakon javne rasprave. Ostali predstavnici ministarstva nastojali su da socijalnim partnerima predstave koncept novog zakona i njegov cilj – unapređenje financijskog izvještavanja. Također su predložili da predstavnici socijalnih partnera dođu u resorno ministarstvo da bi se dogovorili šta se može usvojiti ili promijeniti.

Predstavnik Sindikata smatra da nije u skladu s Poslovnikom o radu ESV-a da socijalni partneri dobiju zakon na razmatranje uzavršnoj fazi i da Sindikat nije imao vremena da uđe u meritum zakona.

Predsjednik ESV-a rekao je da Vlada Federacije BiH nije prekršila Pravilnik o radu ESV-a, formalno je ispunjen uvijet da se materijal uputi 72 sata ranije.

Predstavnici Poslodavaca smatraju da je primjedba Sindikata trebala biti iznijeta kod utvrđivanja dnevnog reda, a ne kad se već povede rasprava. Kako se o Zakonu raspravljalo i ranije, mišljenja su da je potrebno razgovorati sta se može postići. Smatraju da je Zakon donekle prihvatljiv, da nemamo obavezu poštivati Direktive EU, te traže argumentirana obrazloženja zašto se neki prijedlog ne može prihvatiti.

Slažu se da je potrebno razgovarati o pomenutim pitanjima i naći rješenje.

Predstanici Vlade naveli su da je ovo Zakon iz 2015. godine, nije hitan i stoji na portalu Vlade Federacije. Upućen je na ESV jer smatraju da se tiče Poslodavaca pa ga je potrebno razmatrati. Navode da ništa nije predloženo u Zakonu bez predhodnih analiza i saznanja.

Predstavnici Sindikata nisu imali drugih primjedbi osim principijelnih.

**Ekonomsko socijalno vijeće razmotrilo je Nacrt Zakona o računovodstvu i reviziji u Federaciji BiH i predlaže da se stručni predstavnici resornog ministarstva sastanu sa predstavnicima Poslodavaca i dogovore o predloženim izmjenama.**

**Ad.3**

Pod tačkom Razno, član delegacije Poslodavaca gdin Ibrahimpašić tražio je da ESV ukaže Vladi FBiH na potrebu rasprave o Zakonu o upravljanju otpadom. Smatra da je zakon bitan i za ESV i za socijalnu sliku društva, pa je istakao zahtjev da se Zakon povuće iz Parlamenta Federacije BiH i dostavi ESV-u na raspravu.

Predsjednik Sindikata rekao je da se nada da će se na narednom Kolegiju ESV-a dogovoriti oko izvještavanja o statusu kolektivnih ugovora.

Sjednica ESV završena je u 16:00 sati.

Kolegiju ESV-a zakazan je za petak 14.07.2017. godine u 14 sati.

 Predsjednik Ekonomsko-socijalnog vijeća Edhem Biber

Zapisnik pripremila:

Snježana Kapić, MBA & Mr.sci